Па традыцыі, у фае кінаканцэртнай залы “Іскра” былі аформлены шматлікія выставы, якія адлюстравалі вынікі работы сферы адукацыі раёна за мінулы год. Са спецыяльна аформленых стэндаў паведамлялася пра дасягненні ў вучобе, спорце, творчасці вучняў і іх настаўнікаў. Немагчыма было не спыніцца ля прыгожых мастацкіх вырабаў раённага Цэнтра дзяцей і моладзі. Зацікавіла ўсіх і фотавыстава, якая наглядна распавядала пра падрыхтоўку навучальных устаноў да 1 верасня. Уся зала была ўпрыгожана яркімі букетамі са жнівеньскіх кветак.